kardosdrur/scandi-wiki huggingface dataset:
Eric Clapton (album)

Eric Clapton er titlen på Eric Claptons første albumudgivelse i eget navn, udgivet i august 1970. Eric Clapton er indspillet på en enkelt dag, den 13. september 1969, kort efter Clapton havde forladt Blind Faith. 

Albummet er bedst kendt for en coverversion af J.J. Cale-nummeret "After Midnight". Dette nummer blev Claptons første singlehit, og gjorde samtidig J.J. Cale berømt. Albummet indeholder en række blues rock-numre, hvoraf bl.a. "Blues Power" og "Let it Rain" er blevet en fast del af Claptons repertoire.

På albummet medvirker Bobby Whitlock, Jim Gordon og Carl Radle, som alle fra maj 1970 indgik i Claptons nye gruppe Derek and the Dominoes.

Numre 
 "Slunky"
 "Bad Boy"
 "Lonesome and a Long Way from Home"
 "After Midnight"
 "Easy Now"
 "Blues Power"
 "Bottle of Red Wine"
 "Lovin' You Lovin' Me"
 "Told You For the Last Time"
 "Don't Know Why"
 "Let it Rain"

Album fra 1970
Eric Clapton-album
Clay Shirky

Clay Shirky er en amerikansk forfatter, lærer og konsulent, som beskæftiger sig med internettets sociale og økonomiske aspekter. Han underviser på New York University's Interactive Telecommunications Program.

Shirkys lov 
Shirkys lov er en betragtning, som oprindelig blev brugt om blogosfæren, men som er blevet generaliseret til:
Equality, fairness, opportunity: pick two. – Lighed, rimelighed, mulighed: Vælg to.

Værker 
 The Internet by E-Mail (1994) – 
 Voices from the Net (1995) – 
 P2P Networking Overview (2001) – 
 Planning for Web Services: Obstacles and Opportunities (2003) – 
 Selected Articles in The Best Software Writing I, Joel Spolsky ed. (2005) – 
 A Group is its Own Worst Enemy by Clay Shirky
 Group as User: Flaming and the Design of Social Software by Clay Shirky
 Here Comes Everybody: The Power of Organizing Without Organizations (2008) – 
 Cognitive Surplus: Creativity and Generosity in a Connected Age (2010) –

Eksterne henvisninger 

Faglitterære forfattere fra USA
Tjek fødselsår
Årets boksere i Ring Magazine

Bladet Ring Magazine blev etableret i 1922, og årets boksere blev uddelt første gang i 1928. Denne liste dækker personer, der har fået prisen, der udvælges af bladets redaktører baseret på bokserens præstationer i ringen.

1920'erne
 1928 – Gene Tunney
 1929 – Tommy Loughran

1930'erne 
 1930 – Max Schmeling
 1931 – Tommy Loughran
 1932 – Jack Sharkey
 1933 – Pris ikke uddelt
 1934 – Tony Canzoneri & Barney Ross
 1935 – Barney Ross
 1936 – Joe Louis
 1937 – Henry Armstrong
 1938 – Joe Louis
 1939 – Joe Louis

1940'erne 
 1940 – Billy Conn
 1941 – Joe Louis
 1942 – Sugar Ray Robinson
 1943 – Fred Apostoli
 1944 – Beau Jack
 1945 – Willie Pep
 1946 – Tony Zale
 1947 – Gus Lesnevich
 1948 – Ike Williams
 1949 – Ezzard Charles

1950'erne 
 1950 – Ezzard Charles
 1951 – Sugar Ray Robinson
 1952 – Rocky Marciano
 1953 – Bobo Olson
 1954 – Rocky Marciano
 1955 – Rocky Marciano
 1956 – Floyd Patterson
 1957 – Carmen Basilio
 1958 – Ingemar Johansson
 1959 – Ingemar Johansson

1960'erne 
 1960 –  Floyd Patterson
 1961 –  Joe Brown
 1962 –  Dick Tiger
 1963 –  Cassius Clay (Muhammad Ali)
 1964 –  Emile Griffith
 1965 –  Dick Tiger
 1966 – Pris ikke uddelt
 1967 –  Joe Frazier
 1968 –  Nino Benvenuti
 1969 –  Jose Napoles

1970'erne 
 1970 –  Joe Frazier
 1971 –  Joe Frazier
 1972 –  Muhammad Ali og  Carlos Monzon
 1973 –  George Foreman
 1974 –  Muhammad Ali
 1975 –  Muhammad Ali
 1976 –  George Foreman
 1977 –  Carlos Zárate
 1978 –  Muhammad Ali
 1979 –  Sugar Ray Leonard

1980'erne 
 1980 –  Thomas Hearns
 1981 –  Sugar Ray Leonard &  Salvador Sanchez
 1982 –  Larry Holmes
 1983 –  Marvin Hagler
 1984 –  Thomas Hearns
 1985 –  Marvin Hagler &  Donald Curry
 1986 –  Mike Tyson
 1987 –  Evander Holyfield
 1988 –  Mike Tyson
 1989 –  Pernell Whitaker

1990'erne 
 1990 –  Julio César Chávez
 1991 –  James Toney
 1992 –  Riddick Bowe
 1993 –  Michael Carbajal
 1994 –  Roy Jones, Jr.
 1995 –  Oscar de la Hoya
 1996 –  Evander Holyfield
 1997 –  Evander Holyfield
 1998 –  Floyd Mayweather, Jr.
 1999 –  Paulie Ayala

2000'erne 
 2000 –  Félix Trinidad
 2001 –  Bernard Hopkins
 2002 –  Vernon Forrest
 2003 –  James Toney 
 2004 –  Glen Johnson
 2005 –  Ricky Hatton
 2006 –  Manny Pacquiao
 2007 –  Floyd Mayweather Jr.
 2008 –  Manny Pacquiao
 2009 –  Manny Pacquiao

2010'erne 
 2010 –  Sergio Martínez
 2011 –  Andre Ward
 2012 –  Juan Manuel Marquez
 2013 –  Adonis Stevenson
 2014 –  Sergey Kovalev
 2015 –  Tyson Fury
 2016 –  Carl Frampton
 2017 –  Vasyl Lomachenko

Se også 
 Ring Magazine knockout of the year
 Ring Magazine Fight of the Year

Referencer 

Boksere
Lister over sportsudøvere
Boksning i USA
Interessentskab

Et interessentskab (forkortes I/S) er en virksomhed, der ejes og drives af to eller flere personer, som kan være enten fysiske eller juridiske. Ejerne kaldes interessenter.

Interessentskabets forhold

Stiftelse 

Der er ikke særlige krav til oprettelse af stiftelsesdokumenter eller krav om en særlig stiftelsesprocedure. Interessentskabet kan stiftes alene ved en aftale herom mellem deltagerne. Denne aftale kan principielt være mundtlig. Da de spørgsmål, som deltagerne skal tage stilling til, er mangfoldige og i nogle henseender særdeles komplicerede, udformes interessentskabsaftalen normalt skriftligt. Hvis der af en eller anden grund ikke indgås en interessentskabsaftale er der gennem tiden ved domstolenes afgørelser af opståede tvister, dannet rammer, som regulerer interessentskabets forhold. Den enkelte interessent kan alene kun træffe enkle beslutninger om den daglige drift, mens beslutninger om større investeringer kræver enighed.

Kapitalkrav 

Der stilles ikke krav om et kapitalindskud fra deltagernes side. Spørgsmålet om eventuelt indskud aftales dog normalt i forbindelse med oprettelsen af interessentskabet.

Hæftelse 

I et interessentskab hæfter deltagerne personligt, direkte og solidarisk for alle virksomhedens forpligtelser.

Dette betyder: 
 at hver deltager hæfter med hele sin personlige formue 
 at selskabets kreditorer selv kan vælge, hvem af deltagerne de vil søge gælden inddrevet hos.

Lovbestemmelser 

Et interessentskab er omfattet af lov om visse erhvervsdrivende virksomheder. Loven indeholder bl.a. en definition af et interessentskab og navneregler.

Skat 

Et interessentskab er ikke et selvstændigt skattesubjekt. Interessenterne skal medtage resultatet på deres egne selvangivelser.

Grænseoverskrivende virksomhed 
Det er også muligt for personer eller virksomheder af forskellig nationalitet, at bruge interessentskabsformen. EU-regler om Europæiske Økonomiske Firmagrupper – EØFG – regulerer dette forhold.

Anvendelse 
Interessentskabet anvendes især ved samarbejde mellem et fåtal af personer. Den kan anvendes på meget forskellige virksomhedstyper lige fra ejendomsbesiddelse til store virksomheder. Formen har især været udbredte inden for liberale erhverv, dvs. læger, dyrlæger, ingeniører, arkitekter, advokater og revisorer. Flere af disse erhverv er efterhånden gået over til at drive virksomhed i selskabsformer med begrænset ansvar på grund af de større risici, der efterhånden er forbundet med disse erhverv.

Historie 
Man har drevet virksomhed i interessentskabsform i hvert fald fra romertiden, hvor den type virksomhed benævntes societas.

Virksomhedsformer
Puck

Puck dækker forskellige objekter.
 Puck (måne) – en af Uranus' måner.
 Puck (hockey) – gummiskive der bruges til at spille fx ishockey.
 Puck (by) - by i voivodskabet Pommern, Polen
Se også
 Puk – en alf der optræder som person i William Shakespeares skuespil En skærsommernats drøm.
Mamma Mia!

Mamma Mia! er en musical, skrevet af Catherine Johnson og de to mandlige ABBA-medlemmer Benny Andersson & Björn Ulvæus.

Mamma Mia! er baseret på ABBA-sange, men er ikke om ABBA. Historien foregår i Grækenland og handler om Sophie og hendes mor, Donna. Sophie er meget opsat på at finde ud af hvem der er hendes far og da hun læser morens dagbog, finder hun ud af, at hun har tre mulige fædre, nu skal hun bare finde den rigtige...

Mamma Mia havde premiere 6. april 1999 på Prince Edward Theatre i London og fik enorm succes. Siden har musicalen bl.a. været opført i USA (På Broadway), Canada, Japan, Australien, New Zealand, Spanien, Sverige, Irland, Belgien, Tyskland og Sydkorea. I forbindelse med en turné blev musicalen opført i Forum København d. 11.-22. april 2007.

I 2010 blev Mamma Mia! opført i Danmark i en dansk oversættelse af bl.a. Anne Linnet.

Eksterne henvisninger 

Musicals fra Storbritannien
ABBA
Mamma Mia

Mamma Mia kan henvise til flere artikler
 Mamma Mia (sang) – ABBA-sang fra 1975
 Mamma Mia! – Musical fra 1999 skrevet over ABBAs musik
 Mamma Mia! – The Movie – Film fra 2008 baseret på ovenstående musical
 Mamma Mia (Klovn-afsnit)
Mamma mia er også italiensk og det betyder min mor.
Hans Jensen Bistrup

Hans Jensen Bistrup, født april 1645, begravet 1/9-1729 – 84 år, 5 måneder, 2 uger og 3 dage gammel.

Han var degn i Klemensker sogn ca. 1670-1675. Kaptajn i Bornholms milits og sandemand. Ejer af 33. & 34. selvejergård, Søgård (vistnok til 1702-03) flyttede omkring 1699 til 9. vornedegård, Store Bjerregård i Vestermarie sogn. (1694 er gården tilskødet Captain Daniel Barch som fæster, 1699 nævnes Herredscaptian Bistrup som dennes fæster).

Han giftede sig 1. gang med Kirsten Hagensdatter, død 1675. (Skifte 4/2-1675).

Hun var datter af sognepræst Hagen Soneson Rønnebye og hustru Sidsele Larsdatter. Hagen Sonesen Rønnebye blev født ca. 1609, død 27/-1665. Enken giftede sig med efterfølgeren i embedet, Oluf Jensen Aalborg, død 18/8-1704.

Børn af 1. ægteskab: 

1 Mette Hansdatter, født 1671 (Klippegaardsslægten) 

2 Anna Marie Hansdatter, født ca. 1673 (Ringebygaardsslægten)    

Han giftede sig 2. gang (1678) med Ellen Nielsdatter, født 1655, begravet 6/8-1743, 88 år gammel. 

Hustruen var datter af Niels Hansen og hustru Karen Hansdatter i Allinge. 

Børn af 2. ægteskab:

3 Jens Hansen Bistrup, født ca. 1680 (Ellebygaardsslægten) 

4 Kirsten Hansdatter, født ca. 1681 – død omkring 1701 

5 Hans Hansen Bistrup, født ca. 1682 (Blemmegaardsslægten) 

6 Holger Hansen Bistrup, født i maj 1685 (Smedegaardsslægten) 

7 Karen Hansdatter, født ca. 1687 (Skrubbegaardsslægten) 

8 Niels Bistrup, født i maj 1690 (Hasleslægten) 

9 Wibeche Hansdatter, født ca. 1693 (Risegaardsslægten) 

10 Margrethe Hansdatter (Rømergaardsslægten) (Bjerregaardsslægten)    

Hans Jensen Bistrup var en ikke ubetydelig mand: Han var sættedommer i Hammershus Birk og vistnok også i Nørre Herred, herredskaptajn, meget benyttet i skiftesager og forsvarer i retssager.

Danskere i 1600-tallet
Sandemand

Sandemand (oldnordisk sannaðar-, sannanarmaðr → retskafne mænd) betegnede en person, som afgjorde markskelssager, straffesager og visse retssager mellem kirke og bønderne. Ifølge Jyske Lov skulle der udnævnes otte sandmænd  i hvert herred. De udnævntes af kongen og afgav udtalelse i en række grovere sager såkaldt sandmænds tov, som lå til grund for tingets sagsafgørelse. Senere blev  begrebet også brugt i Christian 5.s lov. Med jordfællesskabets ophør omkring året 1800 trådte institutionen efterhånden ud af funktion.

Sandemand var også en betegnelse for de bornholmske sognefogeder. De skulle iagttage det fornødne ved Ildebrande på øen. Begrebet blev også brugt om en (vitterligjheds)vigne i retssager.

Kilder 

Danmarks historie
Delaney & Bonnie

Delaney & Bonnie var en amerikansk blues rock-gruppe dannet i 1967 af ægteparret Delaney Bramlett (vokal, guitar) og Bonnie Bramlett (vokal) med Bobby Whitlock (keyboard, vokal), Carl Radle (el-bas), Jim Gordon (trommer). Gruppen optrådte og indspillede med en række etablerede stjerner, bl.a. 
Eric Clapton, Duane Allman, George Harrison og Dave Mason og anvendte derfor ofte navnet Delaney & Bonnie & Friends.

Gruppen skrev i 1969 kontrakt med pladeselskabet Stax og blev selskabets første hvide rhythm'n'blues kunstnere, i selskab med bl.a. Sam & Dave og John Lee Hooker. Gruppens første album Home blev ikke nogen stor succes. Gruppens anden udgivelse blev produceret af Leon Russell og Donald "Duck" Dunn, og selvom den ikke opnåede store salgstal gav den gruppen stor anerkendelse blandt musikere i både USA og Europa. Senere i 1969 turnerede gruppen i USA som opvarmning for Blind Faith, og indledte herigennem et samarbejde med Eric Clapton. Efter opløsningen af Blind Faith turnerede Clapton i Europa med gruppen i efteråret 1969 og foråret 1970, hvilket førte til albummet On Tour with Eric Clapton. 

Radle, Whitlock og Gordon forlod i 1970 gruppen og dannede Derek and the Dominoes med Clapton, mens andre medlemmer forlod gruppen for at spille med Joe Cocker på Mad Dogs and Englishmen-tournéen. Delaney & Bonnie fortsatte frem til 1972, hvor både gruppen og parrets ægteskab blev opløst. Gruppen opnåede dog aldrig samme succes som tidligere.

Gruppen lavede en række udgivelser. To af gruppens numre opnåede placeringer på de amerikanske hitlister: Never-Ending Song of Love og en coverversion af Masons Only You Know and I Know.

Diskografi 
 Home (Stax, 1969)
 Accept No Substitute (Elektra, 1969)
 On Tour With Eric Clapton (Atco, 1970)
 To Bonnie From Delaney (Atco, 1970)
 Genesis (GNP, 1971)
 Motel Shot (Atco, 1971)
 Country Life (Atco, 1972)
 D & B Together (CBS, 1972)
 Catch My Soul (1973)
 The Best of Delaney & Bonnie (1973)
 Original Delaney & Bonnie and Friends (2001)

Eksterne henvisninger 
 

Musikgrupper fra USA
Musikgrupper opløst i 1972
Chris Rock

Christopher Julius "Chris" Rock III (født 7. februar 1965) er en amerikansk skuespiller og komiker. Han var vært for Oscar-uddelingen i 2005.

Tyler James Williams spiller rollen som Chris, og han selv er fortæller i sitcomen fra 2005-09; Everybody Hates Chris.

Privatliv 
Chris Rock blev gift med Malaak Compton-Rock den 23. november, 1996, men de gik fra hinanden i 2014.

Udvalgt filmografi

Diskografi 
 Born Suspect (1991)
 Bring the Pain (special, 1996)
 Roll With the New (1997)
 Bigger & Blacker (1999)
 Never Scared (2005)
 Kill the Messenger'' (special, 2008)

Referencer

Eksterne henvisninger 

 
 

Skuespillere fra South Carolina
Filmskuespillere fra USA
Komikere fra USA
Hollywood Walk of Fame
Jim Gordon

James Beck "Jim" Gordon (født	14. juli 1945, død 13. marts 2023) var en amerikansk trommeslager aktiv i 1960'erne og 1970'erne. Han var specielt i 1970'erne én af de mest efterspurgt session-musikere i USA.

Gordon indledte sin karriere som session-musiker i Los Angeles og indspillede allerede som 17-årig med Everly Brothers. I denne periode spillede han desunden med bl.a. Gene Clark og The Byrds. 

I slutningen af 1960'erne var han medlem af Delaney & Bonnie og mødte her Eric Clapton. I 1969 medvirkede han på Claptons første soloplade (Eric Clapton), og i 1970 forlod han sammen med Carl Radle og Bobby Whitlock Delaney & Bonnie og dannede med Clapton Derek and the Dominoes.

Gordon medvirker på alle udgivelser med "Derek and the Dominoes", og han skrev anden halvdel af gruppen signatur-nummer "Layla". Som de andre medlemmer af gruppen udviklede Gordon et stort stofmisbrug.

Efter opløsningen af "Derek and the Dominoes" medvirkede Gordon i 1972 på Joe Cockers berømte Mad Dogs and Englishmen turné. Senere i 1972 begyndte Gordon at arbejde med Frank Zappa, og medvirkede bl.a. i dennes 20-mands big-band "Grand Wazoo" bigband, senere 10-mands "Petit Wazoo". I 1974 medvirkede Gordon på Zappas Apostrophe ('), hvor han spiller på og er krediteret som medforfatter på titelnummeret.

Fra 1973 til 1975 var Gordon medlem af Souther Hillman Furay Band.

I slutningen af 1970'erne beklagede Gordon sig over at høre stemmer inde i hovedet. Han fik stillet diagnosen paranoid skizofreni, hvilket gjorde en ende på hans karriere.

I 1983 blev Gordon idømt livsvarigt fængsel for mordet på sin mor. Han blev anbragt på Atascadero State Hospital, en klinik for sindslidende.

I løbet af sin karriere nåede Gordon at spiller med eller for en lang række store navne, bl.a. Phil Spector, The Beach Boys, Jackson Browne, The Byrds, The Carpenters, Alice Cooper, Crosby, Stills, Nash & Young, John Denver, Neil Diamond, George Harrison, Dr John, Carole King, John Lennon, The Monkees, Linda Ronstadt, Leon Russell, Glen Campbell, Carly Simon, Steely Dan, Gordon Lightfoot, Eric Clapton, Frank Zappa, Joe Cocker, Joan Baez, John Lennon og Traffic.

Eksterne henvisninger 
 Drummerworld – Jim Gordon

Trommeslagere fra USA
Naga (mytologi)

Naga er pāli- eller sanskrit-ordet for en guddom eller ånd eller en kategori af ånder (, "kobra"), der antager form af en stor slange.

Nagaerner findes inden for såvel den hinduistiske som buddhistiske mytologi i Indien, hvor de er et folkeslag (i slangekrop), der efter sigende bor under vandet og kun sjældent kommer op til overfladen. Da ingen ved ret meget om deres udseende og adfærd, har det givet anledning til en lang række mytologiske fortællinger, musikstykker, sange, sangspil og teaterforestillinger, hvori nagaerne indgår.

I buddhismen er de ofte beskyttere af Buddha og dharmaen. Men de er også verdslige og lunefulde skabninger, der spredte sygdom og ulykke, når de blev vrede.

Nagaer tænkes at bo i enhver form for vand (hav, sø, bjergkilder etc.), men nogle gange er de jordens ånder. I dele af Asien, især Himalaya-regionen, fraråder folk, som tror på væsenerne, mennesker at forurene vandstrømmene af frygt for at vække vreden hos de nagaer, der bor i dem.

I den tidlige hinduistiske kunst har nagaer menneskelige overkroppe, men er slanger fra taljen ned. I buddhistisk ikonografi er de nogle gange kæmpekobraer, ofte med flere hoveder. De er også portrætteret som en drage men uden ben. I nogle dele af Asien anses nagaer for at være en underart af drager.

I mange myter og legender kan nagaer forvandle sig, så de ligner mennesker eller antager slangeskikkelse.

I Thailand menes nagaer især at forekomme i Mekong-floden, fænomenet naga-ildkugler – også kendt som bung fai phaya nak eller "Mekong-lys" og tidligere "spøgelseslys" – er almindeligt kendt. Glødende bolde hævdes at stige op fra vandet. De siges at være rødlige og varierer i størrelse fra mindre gnistre op til størrelsen af basketballbold. De flyver hurtigt op til et par hundrede meters højde, før de forsvinder. Antallet af rapporterede naga-ildkugler varierer mellem titusinder og tusinder pr. nat. Fænomenet tilskrives lokalt phaya nak, en kæmpe naga, der siges at leve i Mekong. Den thailandske regering godkendte den 1. november 2022 naga-racen af halvguddommelige slangevæsner, som landets mytiske emblem i thailandsk kultur.

Se også 
 Python (mytologi)
 Hydra (mytologi)
 Midgårdsormen

Referencer 

Mytologi
Hinduisme
Buddhisme
Religion i Indien
Garuda

Garuda (også kaldet Solørnen) er i den indiske/hinduistiske mytologi en guddommelig kæmpefugl, der fungerer som guden Vishnus transportmiddel.

Garuda er halvt fugl og halvt menneske. Han har krop og lemmer som et menneske, men ørnens hoved, næb og vinger.

Det siges, at den kan bevæge sig ligeså hurtigt som tanken.

Hinduisme
Großer Tiergarten

Großer Tiergarten er en 212 hektar stor park i bydelen Tiergarten midt i Berlin. Navnet betyder "store dyrehave" og hentyder til de vildsvin og det råvildt, som det prøjsiske aristokrati gik på jagt efter. I 1830 ændredes reviret til en landskabspark skabt af Peter Joseph Lenné. Tiergarten blev totalt ødelagt under 2. verdenskrig.

I Großer Tiergarten findes blandt andet De nordiske landes ambassader i Berlin og Schloß Bellevue. Straße des 17. Juni går igennem Großer Tiergarten i retning af Brandenburger Tor og i centrum fidens Großer Stern med Siegessäule.

Bygninger, konstruktioner og anlæg i Berlin
Siegessäule

Siegessäule er en sejrssøjle som står i Großer Tiergarten på Strasse des 17. Juni i Berlin. Den 67 meter høje sejrssøjle blev oprindelig opstillet foran Rigsdagsbygningen i 1873 til minde om sejrene over Danmark i 1864, Østrig i 1866 og Frankrig i 1870/1871. Sejrssøjlen er udført i granit og bærer præg af 2. verdenskrig, søjlen er dekoreret med forgyldte kanonrør erobret fra fjenden i de tre krige. Øverst på Siegessäule findes den 35 tons tunge sejrsgudinde kaldet Guld-Else. Laurbærkransen hun holder i hånden peger i retning mod Paris.     

Sejrssøjlen blev oprindelig opstillet foran Rigsdagen i 1873 og indviet af Wilhelm l, men fik sin nuværende plads i 1939.

Eksterne henvisninger 

Kultur i Berlin
Bygninger, konstruktioner og anlæg i Berlin
Tiergarten

Tiergarten er en bydel (tysk: Ortsteil) i Mitte-distriktet (tysk: Bezirk) i Berlin, Tyskland. Tiergarten har et areal på 5,17 km2 og et befolkningstal på 14.940 (2020). Bydelen har dermed en befolkningstæthed på 2.890 indbyggere pr. km2. 

Tiergarten har bydelsnummeret 0104.

Indtil en forvaltningsreform i 2001, udgjorde Tiergarten sin egen administrative bydel, der også rummede Hansaviertel og Moabit.

I Tiergarten findes bl.a. parken Großer Tiergarten, der har lagt navn til området. Parken var oprindeligt et skovområde og vildtreservat, hvor fyrster og andre adelige gik på jagt. I dag er Großer Tiergarten en moderne bypark, der er populær blandt berlinerne. I parkens vestlige ende ligger Zoologischer Garten Berlin. 

Tiergarten spillede en central rolle i Albert Speers planer for omdannelsen af Berlin til Welthauptstadt Germania. Han stod blandt andet bag udvidelsen af Charlottenburger Chaussee (i dag Straße des 17. Juni) som en del af Ost-West-Achse. Under 2. verdenskrig ødelagdes store dele af Tiergarten. Siden 1989 har området gennemgået en større forvandling og nye bygninger er kommet til, blandt andet De nordiske landes ambassader i Berlin, der blev indviet i oktober 1999. Andre markante bygningsværker i området er Reichstag, Kanzleramt og Schloss Bellevue. Ved Tiergartens østlige grænse ligger Brandenburger Tor og Potsdamer Platz.

Se også 
 Großer Tiergarten

Bydele i Berlin
Berlins geografi
Matematisk analyse

Matematisk analyse er den del af matematikken, der beskæftiger sig med begreber som grænseværdi og konvergens. Tæt relaterede emner som kontinuitet, differentialregning, integralregning og transcendente funktioner studeres. Disse emner studeres typisk i forbindelse med reelle tal, komplekse tal og deres funktioner, men de kan også udvides til at gælde på mere generelle matematiske rum, der er udstyret med en definition på "nærhed" (topologiske rum) eller "afstand" (metriske rum). Matematisk analyse har sine rødder i den stringente formulering af infinitesimalregning.

 
Matematiske discipliner
Bonnie Bramlett

Bonnie Bramlett (født Bonnie Lynn O'Farrell 11. august 1944 i Alton, Illinois) er en amerikansk sanger. Hun har siden 1960'erne optrådt først som backingsanger, siden i gruppen Delaney & Bonnie og som solist.

Bramlett begyndte som 15-åring som backingsanger for blueskunstnere, bl.a. Fontella Bass, Albert King, og Little Milton. Hun blev den første hvide sanger, der optrådte med Ike og Tina Turner som del af "The Ikettes".

Bramlett flyttede senere til Los Angeles, hvor hun i 1967 mødte sangeren Delaney Bramlett ved en koncert med hans band, The Shindogs. De to blev gift samme uge og dannede gruppen "Delaney & Bonnie". Bramlett turnerede med gruppen frem til 1972, hvor både gruppen og ægteskabet blev opløst.

Bramlett fortsatte som solist og udgav i 1973 Sweet Bonnie Bramlett med backing af the Average White Band. I 1970'erne turnerede hun med Stephen Stills og The Allman Brothers. Bonnie Bramlett fik i 1979 en kort fængselsdom for et overfald på Elvis Costello, efter at denne i fuldskab havde fremsat en nedladende og racistisk bemærkning om Ray Charles.

I 1990'erne indledte Bramlett en karriere som skuespiller under navnet Bonnie Sheridan og medvirkede bl.a. i The Doors og TV-serien Roseanne.

Efter årtusindskiftet er Bramlett vendt tilbage til sine rhythm'n'blues rødder og har udgivet flere album som solist.

I 1993 blev Bramletts datter Bekka Bramlett medlem af gruppen Fleetwood Mac efter at Stevie Nicks havde forladt gruppen.

Diskografi 
 Alle udgivelser med Delaney & Bonnie
 Sweet Bonnie Bramlett (CBS, 1973)
 It's Time (Capricorn, 1975)
 Lady's Choice (Capricorn, 1976)
 Memories (Capricorn, 1978)
 Step by Step (1981)
 I'm Still the Same (Audium, 2002)
 Pennies from Heaven (Zoho, 2005)

Filmografi 
 Vanishing Point (1971)
 Catch My Soul (1974)
 Fame, episoden "Fame and Fortune" (1986)
 The Doors (1991)
 Roseanne (1991-1995)

Referencer

Eksterne henvisninger 
 Officiel Bonnie Bramlett website
 
 

Sangere fra USA
Personer fra Illinois